
Ministru kabineta noteikumi Nr. 782
Rīgā 2024. gada 10. decembrī (prot. Nr. 52 5. §)
Grozījumi Ministru kabineta 2018. gada 21. augusta noteikumos Nr. 531 "Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā"
Izdoti saskaņā ar Ēku energoefektivitātes likuma
12. panta ceturto un sesto daļu
· Izdarīt Ministru kabineta 2018. gada 21. augusta noteikumos Nr. 531 "Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā" (Latvijas Vēstnesis, 2018, 168. nr.; 2020, 112. nr.; 2022, 205. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. ieguvis īsā cikla vai pirmā cikla augstāko izglītību un ja attiecīgā izglītības programma vai ārpus studiju programmas akreditētā studiju virzienā apgūtie studiju kursi vai moduļi nodrošina zināšanu apguvi atbilstoši Latvijas kvalifikāciju ietvarstruktūras vismaz 5. vai 6. līmenim šādos jautājumos – fizikas un matemātikas pamati (vismaz 6 kredītpunktu apjomā), ēku norobežojošo konstrukciju siltumtehnika, ēku inženiertehniskās sistēmas (apkures, dzesēšanas, ventilācijas, gaisa kondicionēšanas, siltumapgādes, ūdensapgādes, apgaismošanas), būvklimatoloģija un telpu mikroklimats, energoefektivitātes novērtēšana un aprēķinu metodes (vismaz 12 kredītpunktu apjomā);".
· 2. Izteikt 3.1. apakšpunktu šādā redakcijā:
· "3.1. ieguvis īsā cikla vai pirmā cikla augstāko izglītību un ja attiecīgā izglītības programma vai ārpus studiju programmas akreditētā studiju virzienā apgūtie studiju kursi vai moduļi nodrošina zināšanu apguvi atbilstoši Latvijas kvalifikāciju ietvarstruktūras vismaz 5. vai 6. līmenim šādos jautājumos – apkures iekārtas un sistēmas, gaisa kondicionēšanas iekārtas un sistēmas, dzesēšanas iekārtas un sistēmas un iekārtu mērījumi un regulēšana (vismaz 12 kredītpunktu apjomā);".

